open-index/open-wikipedia-markdown huggingface dataset:
Reality (album)

***Reality*** er et studioalbum fra David Bowie fra 2003. Albumet er produsert av Tony Visconti.  Albumet ble godt tatt imot av fans og kritikere. Albumet inneholder låter som henspiller til Bowies aldring som «The Loneliest Guy», «Days» og den ironiske «Never Get Old». Åpningssporet «New Killer Star» har referanse til terrorangrepet 11. september 2001.

## Singler
* «New Killer Star» ble gitt ut som DVD-singel 29. september 2003, sammen med sangene «Reality» EPK, «Love Missile» F1 Eleven
* «Never Get Old (Radio Edit) »/ «Love Missile» F1-11. utgitt i Japan i 2004
* «Rebel Never Gets Old» ble gitt ut i 2004 med sporene «Rebel Never Gets Old» (Radio Mix)/ «Rebel Never Gets Old» (7th Heaven Edit)/ «Rebel Never Gets Old» (7th Heaven Mix)/ «Days» (Album Version). Singelen var resultatet av en micekonkurranse blant besøkende på David Bowies hjemmesider, hvor brukerne ble invitert til å mikes sammen to Bowie-sanger. Vinneren ble en sammensetning av «Rebel Rebel» og «Never Get Old».

## Sporliste
#«New Killer Star» – 4:40 
#«Pablo Picasso» (Jonathan Richman, David Bowie) – 4:06 
#«Never Get Old» – 4:25 
#«The Loneliest Guy» – 4:11 
#«Looking for Water» – 3:28 
#«She'll Drive the Big Car» – 4:35 
#«Days» – 3:19 
#«Fall Dog Bombs the Moon» – 4:04 
#«Try Some, Buy Some» (George Harrison) – 4:24 
#«Reality» – 4:23 
#«Bring Me the Disco King» – 7:45

## Andre utgivelser
Albumet har blitt utgitt i forskjellige formater.
### Limited edition bonus disc
#«Fly» – 4:10 
#«Queen of All the Tarts (Overture) » – 2:53 
#«Rebel Rebel» (nyinnspilling fra 2002) – 3:10

### Limited DVD tour edition
DVD-en inneholder en promoteringskonsert hvor hele albumet blir spilt live spor for spor. Den ble innspilt på Riverside Studios, Hammersmith, London 8. september 2003.

## Musikere
* David Bowie – vokal, gitar, keyboard, perkusjon, saksofon, stylofon og synthesizer 
* Earl Slick – gitar 
* Mike Garson – piano 
* David Torn – gitar 
* Gail Ann Dorsey – bakgrunnsvokal 
* Sterling Campbell – trommer
* Matt Chamberlain – trommer på «Bring Me the Disco King» og «Fly»
* Catherine Russell – bakgrunnsvokal
* Tony Visconti – bass, gitar, keyboard, vokal 
* Gerry Leonard – gitar 
* Mark Plati – bass, gitar 
* Mario J. McNulty – perkusjon og trommer på «Fall Dog Bombs the Moon»
* Carlos Alomar – gitar på «Fly»

## Plasseringer
**Album**

**Singel**

## Eksterne lenker
*
Allen Collins

**Allen Larkin Collins** (født 19. juli 1952 i Jacksonville, død 23. januar 1990 samme sted) var en av grunnleggerne og gitaristene i Southern rock-bandet Lynyrd Skynyrd. Hans unike gitarspill og sangkomposisjon var viktig for den suksessen bandet hadde i den tiden han var med. Han ble født i Jacksonville, Florida.

Allen Collins var mest kjent for sin gitarsolo i sangen «Free Bird».

## Referanser


## Eksterne lenker
* 
* Allen Collins biografi  
*
Anchichoerops natalensis

***Anchichoerops natalensis*** er en fiskeart i gruppen leppefisker. Den er eneste art i slekten *[[Anchichoerops]]*. Arten finnes i vestlige deler av Indiahavet. Den blir inntil 75&nbsp;cm lang og lever ned mot 60 meters dybde.

## Eksterne lenker
* 
*
Salper

* Doliolida
* Pyrosomida
* Salpida

**Salper** er en klasse kappedyr som flyter fritt i havet. Flere av artene danner kolonier, og noen av disse kan bli flere meter lange, mens andre lever hele livet som pelagiske enkeltindivider. De får i seg næring som filterspisere ved å filtrere vannet rundt seg for plankton. Kroppen til hvert enkelt individ er tønneformet.

Gruppen Pyrosomida kan være selvlysende på samme måte som morild.

## Referanser


## Eksterne lenker
*
Austrolabrus maculatus

***Austrolabrus maculatus*** er en fiskeart i gruppen leppefisker. Den er eneste art i slekten *[[Austrolabrus]]*. Arten er kun funnet langs sørkysten av  Australia.

## Eksterne lenker
* 
*
Dingle

**Dingle** kan sikte til :
* Dingle (Iloilo), kommune på Filippinene
* Dingle (Irland), by i det sørvestlige Irland
** Dinglehalvøya, halvøy som denne byen ligger på
** Dinglebukten, farvannet utenfor byen
* Dingle, Liverpool, strøk/bydel i Liverpool
* Dingle (Bohuslän), svensk tettsted i Munkedal kommune
Allan Collins

**Allan Collins** (født 4. november 1919, død 19. september 2006) er en tidligere australske regler footballspiller som spilte for Western Bulldogs/Footscray i Australian Football League på 1940-tallet. 

## Referanser


## Eksterne lenker
* 
*  Allan Collins statistikk
Jeremy

**Jeremy** er Pearl Jam sitt tredje singel fra deres debutalbum Ten. Sangen var lagd av vokalisten Eddie Vedder og bassisten Jeff Ament. «Jeremy» sammen med «Alive» er Pearl Jam mest populære sanger og sangen ble nominert til Best Rock Song og Best Hard Rock Performance i 1993. «jeremy» ble fort populær og i 1994 vant sangen fire MTV Video Music Awards. Fordi sangen gjorde det så bra kommersielt kom den i Pearl Jam sitt samlealbum Rearviewmirror: Greatest Hits 1991-2003.

## Format og sporliste
All information tatt fra forskjellie kilder.

### Compact Disc Single (US, Germany, Australia, Brazil, and Austria)
#"Jeremy" (Eddie Vedder, Jeff Ament) – 4:49
#"Footstepss" (Stone Gossard, Vedder) – 3:53
#*Recorded live on *Rockline*, May 11, 1992, hosted by Bob Coburn.
#"Yellow Ledbetter" (Ament, Mike McCready, Vedder) – 5:04

### Compact Disc Single (UK)
#"Jeremy" (single version) (Vedder, Ament) – 4:46
#"Yellow Ledbetter" (Ament, McCready, Vedder) – 5:04
#"Alive" (live) (Vedder, Gossard) – 4:55
#*Recorded live on August 3, 1991 at RKCNDY in Seattle, Washington.

### 7 " Vinyl Single (UK)
#"Jeremy" (single version) (Vedder, Ament) – 4:46
#"Alive" (live) (Vedder, Gossard) – 4:55
#*Recorded live on August 3, 1991 at RKCNDY in Seattle, Washington.

### 7 " Vinyl Single (The Netherlands)
#"Jeremy" (Vedder, Ament) – 4:49
#"Footsteps" (Gossard, Vedder) – 3:53
#*Previously Unreleased
#*Recorded live on *Rockline*, May 11, 1992, hosted by Bob Coburn.

### 7 " Vinyl Singel (US)
#"Jeremy" (single version) (Vedder, Ament) – 5:18
#"Alive" (Vedder, Gossard) – 5:40

### 12 " Vinyl Singel (UK)
#"Jeremy" (Vedder, Ament) – 4:46
#"Footsteps" (Gossard, Vedder) – 3:53
#*Previously Unreleased
#*Recorded live on *Rockline*, May 11, 1992, hosted by Bob Coburn.
#"Alive" (live) (Vedder, Gossard) – 4:55

### Kassett Singel (UK)
#"Jeremy" (single version) (Vedder, Ament) – 4:46
#"Alive" (live) (Vedder, Gossard) – 4:55
#*Recorded live on August 3, 1991 at RKCNDY in Seattle, Washington.

### Kassett singel (Australia)
#"Jeremy" (Vedder, Ament) – 4:49
#"Footsteps" (Gossard, Vedder) – 3:53
#*Recorded live on *Rockline*, May 11, 1992, hosted by Bob Coburn.
#"Yellow Ledbetter" (Ament, McCready, Vedder) – 5:04

## Referanser
Tungland

**Tungland** er en bydel av Jørpeland i Strand kommune. Tungland består i hovedsak av boligbebyggelse med noe innslag av industri og jordbruk. Bydelen grenser til Jørpeland, delt av Tunglandsånå i nord, og til Jøssang i sør. På østsida strekker Tunglandsfjellet seg bratt opp i høyden, mens vestsiden grenser til Idsefjorden.

## Gårdsnavn og forhistorie
Gårdsnavnet har blitt skrevet på flere måter opp gjennom tidene. Togeland, Twngland, Tvngeland, i 1519 og 1521; Thingelandt og Thungelandt i 1563, Tunngland i 1567, Thungeland i 1602,Tungland i 1610, Tungland i 1661, og Tungland i 1723 og senere. Den lokale uttalen har vært Tonglann.

Navnet er sammensatt med -land, derfor kan det være grunn til å tro at navnet er fra folkevandringstida, 400-800 e.kr. Første stavelse kommer trolig av «tunge» i betydningen landtunge.

Flere fornminner er registrert på Tungland. I *Tadreskaret* lå det en nedfalt bautastein; 1,65m høy. 0,6m på det breieste, 0,35m på det smaleste og 0,25 tykk. Denne ble trolig fjernet ved en utvideles av veien (ikke gjenfunnet). På *Storevikhammaren* er det funnet en vakker dolk av grå flint. På et annet bruk står det ein bautastein. Den blir kalt *Piggsteinen* og er 3,3m høy. Største bredde 0,35m og 0,25m tykk. På begge sider av denne bautasteinen skal det ha vært gravrøyser, men disse er nå fjernet. Ei gravrøys på et annet bruk er også fjernet.
Det var sagbruk her fra 1600-tallet. På 1800-tallet var det trevarefabrikk.

## Lokale stedsnavn på Tungland
* Storebjynnskarhammaren
* Litlebjynnskarhammaren
* Revatonå
* Glytte
* Klovsteidn
* Kalvops
* Håhammar
* Vegane
* Vodl
* Bastabakkjen
* Floane
* Laubakken
* Storevig
* Skjersvigjå
* Skjersvigskjeret
* Steinhagen
* Krokhøl
* Myrå
* Tadreskaret
* Bjydnarhålå
* Raudsidavegen
* Kvide bekkjen
* Lindekrånå
* Longeto
* Bratthodl
* Hedabakkjen
* Dalbekkjen
* Dalbekkhølen
* Dalskarhammaren
* Heimra Dalskaret
* Austra Dalskaret
* Dalpytten (Løven)
* Hamradekkedn
* Nye stødl
* Gamlestødl
* Nonsknuden
* Middagsåsen
* Øykjafjellet
* Nye stødl
* Dyrajodrene
* Gamle stødl
* Åstølfjedle'
* Krokhøl
* Krokhølhauane
* Ingerihølen
* Sløholmen
* Svarthøl
* Braudå
* Timmervatnet
* Dalpytten
* Kaldalstjydnå
* Storevig
* Storevighammaren
* Skjersvig
* Skjersvigskjeret
* Svinaflådå
* Nybu 
* Geidasteinadn
Fredrik Friis

**Hans Fredrik Friis-Olsen** (1923–2008), kjent under navnet **Fredrik Friis**, var en norsk vokalist, komponist, tekstforfatter, produsent og talentspeider. 

Fredrik Friis har satt sitt preg på norsk populærmusikk i mer enn 50 år. Ved siden av hans musikalske karriere har han også arbeidet som velferdsoffiser i Sjøforsvaret og sosialkonsulent i Velferdstjenesten for handelsflåten. Han var i mange år sosialkonsulent i Forsvarets overkommando, hvor han hadde det sentrale ansvar for Forsvarets økonomiske sosialtjeneste og mannskapenes bo- og forsørgertilleggsordninger.

Friis’ musikalske karriere startet med en lokal opptreden hjemme i Sandefjord da han var fem år gammel. Han kjøpte seg saksofon og startet sitt første orkester, Daisy Bell, i 1940. Friis opptrådte for første gang i radio 7. desember 1946, og ble landskjent i 1948 med sangen «Swinging Baby», som ble fremført i et show fra Store Studio i NRK. Han hadde sin første opptreden på Chat Noir i 1950 sammen med Aud Schønemann, og året etter ble han ringt opp av John Johanson i plateselskapet Nera. Friis fikk kontrakt og debuterte på plate i 1951 på etiketten Musica. Senere ga han også ut plater på Philips og Columbia. Hans plateproduksjon på egen hånd teller tolv singler og tre LP-er, i tillegg til en LP sammen med Arnt Haugen.

Fredrik Friis sto bak en rekke artister der han har virket som både plateprodusent, komponist og teksforfatter. Mest kjent av disse er Anita Hegerland, Eivind Løberg, Gluntan og Ivar Simastuen.

Fredrik Friis har en stor produksjon av sanger og tekster bak seg. Han har over 600 sanger registrert i basen til TONO. Friis står bak teksten til «La oss leve for hverandre» som gruppen Gluntan spilte inn.

I en alder av 83 kom han inn på den engelske hitlisten da den britiske soulartisten Lemar benyttet melodien «Eventyrlandet» som Friis komponerte til barneartisten Eivind Løberg i 1970-årene. Lemar laget teksten til Friis' melodi under navnet «It's Not That Easy». Låten lå elleve uker på den engelske hitlisten høsten 2006, og nådde en sjuendeplass.

Etter at Fredrik Friis ble pensjonert flyttet han fra Oslo til Sandefjord. Her spilte han en sentral rolle i Sandefjords kulturliv. I 1990 ble han hedret med Sandefjord bys kulturpris.

## Referanser


## Litteratur
* 

## Eksterne lenker
* NRK: På engelske hitlister!
* MIC: Friis, Fredrik
Verrazano Narrows Bridge

**Verrazano Narrows Bridge** er en hengebro som forbinder de to bydelene Staten Island og Brooklyn i New York. Broen har to dekk med 6 kjørefelt på hvert. Hovedspennet er på 1&nbsp;298 meter og broen var verdens lengste hengebro fra åpningen i 1964 og frem til Humber Bridge ble åpnet i 1981.

Broen er oppkalt etter den italienske sjøfareren Giovanni da Verrazano som i 1524/1525 var den første europeeren som passerte The Narrows og reiste opp Hudsonelva i området som i dag er New York City.

## Referanser


## Eksterne lenker
* 
* Verrazano Narrows Bridge på Structurae
Pluto (EP)

***Pluto*** er en EP av det norske rockebandet Seigmen, og ble utgitt i 1992 på bandets eget plateselskap Ikon.

## Sporliste

# «Fra X til Døden» (7:00)
# «Mono Doomen» (3:59)
# «Korstoget» (6:22)
# «Skjebnen» (2:18)
# «Syndefloden» (5:57)
«Hamburg» (1841)

**«Hamburg»** er en dampdrevet korvett med sidemonterte overbygninger for store skovlhjul for havgående seilas. Skipet seilte som et krigsskip i den tyske forbundsmarinen fra 1848 til 1852. 

«Hamburg» var opprinnelig en hjuldamper for passasjer- og godsfrakt i Bremen, sjøsatt fra Bernhard Wencke-verftet den 6. april 1841. Den ble kjøpt av «Hamburg Admiralitetet», som overførte skipet til den tyske forbundsmarinen. Det tyske admiralitetet i havnebyen Hamburg var den lokale overkommandoen for sjøstyrkene siden 1623.

Korvetten deltok i trefningen ved Helgoland under det svart-rød-gyldne flagget den 4. juni 1849 mot danske krigsskip. 

Under den første slesvigske krigen, mellom de slesvig-holstenske opprørerne og Danmark, grep Det tyske forbundet inn med militær støtte til de tyske opprørerne. Den danske krigsflåten startet en blokade av alle tyske havner, som svar på tiltale. De tyske fartøyene var ikke i stand til å møte de danske krigsfartøyene, som i utrustning og kapasitet var meget overlegne. 

Etter oppløsningen av den tyske forbundsmarinen ble skipet solgt tilbake til Hamburg. Som et handelsskip fikk den tidlige korvetten et nytt navn, «Denmark». Den forliste i juli 1859.
Apollonius fra Tyr (romanse)

:*Må ikke forveksles med den stoisk filosofen: [[Apollonius av Tyr]]*

**Apollonius fra Tyr** er et emne for en novelle fra oldtiden som ble populær lesning i løpet av middelalderen. Den eksisterte i tallrike utgaver og former på mange språk, men man antar at den opprinnelige teksten ble oversatt fra et antikk gresk manuskript som siden har gått tapt.

I de fleste versjoner er hovedpersonen, som har gitt tittel til verket, jaktet på og forfulgt etter at han har avslørt en konges incestiøse forhold til sin datter. Etter mange reiser og eventyr hvor Apollonius både mister sin hustru og sin datter og tror at de begge er døde blir han til slutt forent med sin familie gjennom ganske usannsynlige inngripen fra gudene. Hovedtemaet er på den ene siden straffen av ulovlig begjær, den incestiøse kongen får til slutt en forferdelig slutt, og på den andre siden den endelige belønning for trofast kjærlighet.

Fortellingen er først nevnt på latin av Venantius Fortunatus i hans *Carmina* (*Bk. vi. 8, 11. 5-6*) i løpet av slutten av 500-tallet. Det er antatt, basert på likheter med *[[Ephesiaca]]*, eller den såkalte efesosianske fortelling, en tidlig roman skrevet på midten av 100-tallet av Xenofon fra Efesos, og et formspråk besværlig for latin, men typisk i gresk, at originalen var en gresk romanse fra 200-tallet. Noen forskere mener også at blodskam-fortellingen kan ha kommet til senere, men en del forskere, blant annet Elizabeth Archibald, som blant annet har skrevet *Apollonius of Tyre: Medieval and Renaissance Themes and Variations*, ser dette som et integrert tematisk element i fortellingen.

De tidligste bevarte manuskriptene av fortellingen er en latinsk versjon som dateres fra 800- eller 900-tallet. Den mest spredte latinske versjonen er de av Gottfried von Viterbo (død 1196) som tok den inn i sitt verk *Pantheon* fra 1185 som om det var faktisk historisk fortelling, og en versjon i *[[Gesta Romanorum]]*. De tidligste oversettelser til morsspråk er ufullstendig gammelengelsk utgave i prosa fra 1000-tallet, noen ganger kalt for den første engelske roman. Eksistensen av denne teksten er noe av et mysterium ettersom verdslige prosafiksjon var ekstremt sjeldent på denne tiden. Ulike versjoner av fortellingen var deretter skrevet for de fleste europeiske språk.

En bemerkelsesverdig engelsk versjon er den åttende boken til John Gowers *Confessio Amantis*, som bruker den som et eksempel mot blodskam. Robert Copeland skrev en prosaversjon tidlig på 1500-tallet. William Shakespeares *[[Perikles (skuespill)|Perikles]]* (*Pericles, Prince of Tyre*, 1607&ndash;1608) var delvis basert på Gowers versjon, men de endrete navn var sannsynligvis inspirert av Philip Sidneys *Arcadia*. Det var også en kilde for Shakespeares stykker *[[Helligtrekongersaften (skuespill)|Helligtrekongersaften]]* (*Twelfth-Night; or, What You Will*, 1601&ndash;1602) og *[[Forvekslingskomedien]]* (*The Comedy of Errors*, 1593&ndash;1594).

## Eksterne lenker

* Plot summary – sammendrag av handlingsgangen
«Lübeck» (1844)

**«Lübeck»** var en hjuldrevet korvett i den tyske forbundsmarinen (1848&ndash;1852) som deltok i den første slesvigske krigen mot Danmark. Skipet ble bygget som et hjuldampdrevet lasteskip og sjøsatt i Leith september 1844 under navnet «Robert Napier». 

Den deltok i trefningen ved Helgoland den 4. juni 1849. Som en hjuldrevet kortvett hadde den store og sårbare overbygninger for skovlhjulene, to master med rigging og kanonskyts foran og akter på det åpne dekket. Alle skipskanonene på «Lübeck» kunne benytte granater. 

Etter den tyske forbundsmarinen ble oppløst i 1852, ble skipet solgt.
Chantal Sébire

**Chantal Sébire** (28. januar 1955 - 19. mars 2008) var en pensjonert, 53 år gammel lærer bosatt i Plombières-lès-Dijon nær Dijon i Frankrike. Hun fikk stor oppmerksomhet i internasjonale medier tidlig i 2008 på grunn av en sykdom hun led av, esthesioneuroblastoma, en sjelden og uhelbredelig form for kreft. Den er så sjelden av det de siste 20 årene bare er 200 kjente tilfeller av sykdommen. Sébire hadde en smertefull svulst i bihulene som deformerte ansiktet hennes og gjorde at hun i år 2000 mistet smaks- og luktesansen og i 2007 synet. Hun ble først kjent i februar 2008 da hun gikk ut offentlig og bønnfalte den franske presidenten, Nicolas Sarkozy, om å få dø ved hjelp av eutanasi, også kalt aktiv dødshjelp. En domstol i Dijon avgjorde 17. mars 2008 at det ville være imot fransk lovgivning, og ga ikke tillatelse til å gjennomføre dødshjelpen. Sébire ble to dager senere, 19. mars 2008, funnet død i sitt hjem.

Sébire ble omtalt i en artikkel i Time Magazine. Hennes bønn om å få dø, og senere selve dødsfallet, fikk stor oppmerksomhet i mange land, inkludert Frankrike, Norge, Storbritannia, Nederland, Ungarn, Italia, Russland, USA og Australia. 

Sébires død ga nytt liv i debatten om aktiv dødshjelp i Frankrike. En obduksjon foretatt 21. mars 2008 påviste at hun ikke døde av naturlige årsaker.

## Referanser


## Eksterne lenker
* Chantal Sebire, 52, diagnosed with esthesioneuroblastoma, a rare cancer was found dead after the courts of France denied her doctor-assisted suicide
* http://abonnes.lemonde.fr/societe/article/2008/03/12/chantal-sebire-litteralement-mangee-par-la-douleur-reclame-le-droit-d-anticiper-sa-mort_1021959_3224.html
* http://www.spiegel.de/panorama/justiz/0,1518,542005,00.html
* https://web.archive.org/web/20080321174904/http://www.spiegel.de/panorama/0,1518,541944,00.html
* http://www.focus.de/gesundheit/news/sterbehilfe_did_18617.html
* https://web.archive.org/web/20080316011151/http://www.france24.com/en/20080313-france-grapples-euthanasia-law-chantal-sebire
* http://www.sueddeutsche.de/panorama/artikel/870/163414/
Curtiss-Wright Corporation

**Curtiss-Wright Corporation** var en amerikansk produsent av fly og flymotorer.

Curtiss-Wright ble etablert 9. august 1929 etter en fusjon av Curtiss Aeroplane and Motor Company og Wright Aeronautical Corporation. Fly ble, med noen unntak, fremdeles produsert under navnet «Curtiss».

Mellom 1940 og 1945 produserte Curtiss-Wright 26&nbsp;755 fly og 223&nbsp;026 flymotorer, blant de viktigste flytypene var jagerflyet P-40 Warhawk, transportflyet C-46 Commando og stupbombeflyet SB2C Helldiver. Curtiss-Wright produserte også i denne perioden jagerflyet Republic P-47 Thunderbolt på lisens.

Etter den andre verdenskrig gikk produksjonen av fly nedover og flere av virksomhetens fabrikker måtte stenge. Fra 1952 besto produksjonen stort sett av flymotorer og propeller.

## Fly utviklet av Curtiss-Wright Corporation

*(listen er ufullstendig)*

* A-12 Shrike – *angrepsfly*
* A-18 Shrike II – *angrepsfly*
* AT-9 Jeep – *treningsfly*
* C-46 Commando – *transportfly*
* C-76 Caravan – *transportfly*
* CW-21 Demon – *jagerfly*
* F9C Sparrowhawk – *jagerfly*
* F11C Goshawk – *jagerfly*
* O-52 Owl – *observasjonsfly*
* P-36 Hawk – *jagerfly*
* P-40 Warhawk – *jagerfly*
* SBC Helldiver – *stupbomber*
* SB2C Helldiver – *stupbomber*
* SC Seahawk – *patruljefly*
* SNC Falcon – *treningsfly*
* SOC Seagull – *rekognoseringsfly*
* SO3C Seamew – *rekognoseringsfly*
* X-19 – *eksperimentfly*
* XF-87 – *jagerfly (prototype)*
* XP-55 Ascender – *jagerfly (prototype)*
* XP-60 – *jagerfly (prototype)*
* XP-62 – *jagerfly (prototype)*
## Referanser


## Eksterne lenker
*
Allison V-1710

**Allison V-1710** var en amerikansk flymotor. Den var en glykolavkjølt V12-stempelmotor med et volum på 1&nbsp;710 kubikktommer (28 liter) utstyrt med en mekanisk drevet kompressor. V-1710 var blant de første motorene som fra utgangspunktet var designet for å bruke glykol heller enn vann for avkjøling. V-1710 hadde utmerkede ytelser i lavere høyderegimer, men motoreffekten ble raskt redusert i høyder over 4&nbsp;500 meter. Noen få varianter ble utstyrt med en to-trinns kompressor for å løse denne problemstillingen, og jagerflyet Lockheed P-38 Lightning ble utstyrt med eksterne turboladere. I alt ble over 70&nbsp;000 Allison V-1710 produsert og motoren ble brukt av noen av de viktigste amerikanske jagerflyene under den andre verdenskrig.

## Spesifikasjoner (V-1710-F30R / -111)

## Referanser


## Eksterne lenker
* 
* ''Popular Science'', oktober 1940, ''Streamline Motors For Streamline Airplanes'' – books.google.com  
* The Liquid-cooled Allison ''Flight'' 1941 – flightglobal.com 
* The Allison V-1710 Turbo-Compound − pilotfriend.com 
* America's Allison Engine (en artikkel i *Flight* fra 1942) – flightglobal.com
Metal Heart Festival

**Metal Heart Festival** var en heavy metal musikkfestival

Festivalen fant sted første gang 16.-18. august 2007 og ble arrangert på Tapperiet i Notodden. Datoen for Metal Heart Festival 2007 ble valgt da dette var eneste mulige tidspunkt å booke Testament. Festivalarrangørene arrangerte en "oppfølgerfestival" på Lillehammer året etter, under navnet Metal Rock Fest.

## Program for Metal Heart Festival 2007
Dagsbillettene for Metal Heart-festivalen 2007 var delt opp i torsdag, fredag ettermiddag, fredag kveld, lørdag ettermiddag og lørdag kveld.

### Torsdag 16. august
*Mindflow
*Sirenia
*Circus Maximus
*Blind Guardian
*Queensrÿche

### Fredag 17. august
*Falconer
*Zyklon
*Demon
*Primal Fear
*Cloudscape
*Lion's Share
*Candlemass
*U.D.O.
*Therion

### Lørdag 18. august
*Vreid
*Seventh Wonder
*Freak Kitchen
*Pagan's Mind
*Dimmu Borgir
*DHG
*Morgana Lefay
*Swallow the Sun
*Nevermore
*Jorn
*Testament
Metal Rock Fest 2008

**Metal Rock Fest 2008** arrangeres i Lillehammer 15.-16. august 2008. Festivalen er en fortsettelse av Metal Heart Festival som ble arrangert i Notodden i 2007, og første arrangement under navnet Metal Rock Fest.

## Program
### Fredag 15. august
*Crimes of Passion
*White Lion
*The Wildhearts
*Hanoi Rocks
*Twisted Sister
*Adam Bomb
*Fate
*Warrior
*Astral Doors
*Alestorm
*Trouble
*Bullet
*Richie Kotzen

### Lørdag 16. august
*Manifest
*Benena Reach
*Midnattsol
*Týr
*Paradox
*Freak Kitchen
*The Rods
*My Dying Bride
*Opeth
*Myrath
*Draconian
*Seventh Wonder
*Evergrey
*Circus Maximus
*Susperia
*Rammsund
*Kamelot

## Referanser
St. Veronika

**Sankt Veronika**, er i legenden satt i forbindelse med videreformidlingen av det sanne Kristusbildet.

## Legenden om St. Veronika og svetteduken

Den hellige Veronika skal ifølge *[[Acta Sanctorum]]* ha vært en vanlig kvinne som var møtt opp i menneskemengden langs Via Dolorosa for å se de dødsdømte slepe seg frem med korsene som de skulle nagles til på retterstedet. Hun fikk da se hvordan Jesus slet seg frem med det tunge korset sitt, og rakte ham et linklede for at han kunne tørke av seg svetten. Jesus tok imot tørklet, strøk seg over ansiktet med det og rakte det tilbake til henne. Da sto det et tydelig avtrykk av ansiktstrekkene igjen på svetteduken.

Legenden har ingen grunnlag i Bibelen, men en klut som en mente var St. Veronikas slør er (trolig siden det 700-tallet) blitt bevart blant relikviene i Peterskirken i Roma. Legenden hadde stor appell og ble vidt utbredt blant de kristne.

## I folkelig etymologi «vera eikon»
Navnet «Veronika» er egentlig et latinsk kvinnenavn, trolig avledet av det gamle makedonske, Berenice, som betyr «den seierbringende» (som også korresponderer med det greske **phere-nikē*). I folkeetymologien har imidlertid navnet «Veronika» blitt forbundet med ordene 'vera' (latinsk "sant") og  'ikon' (gresk for "bilde"). Enten dreier det seg altså om en forvanskning av navnet eller så er det basert på en sekundær fortolkning ved at det opprinnelig var sløret som ble benevnt "vera ikon" (= sant bilde) og deretter gitt til den medlidende kvinnen. Vera er også brukt som kortform av Veronika. Navnedagen er 4. februar.

## Kunstnerisk motiv
Legenden om St. Veronika som ga Jesus sin svetteduk har inspirert flere kunstmalere. I legenden finner en indirekte det tidligst eksisterende uttrykk for prinsippene bak trykkekunsten og billedtrykk.

## Referanser


## Litteratur
*Lorentz Dietrichson: *Christusbilledet. Studier over den typiske Christusfremstillings Oprindelse, Udvikling og Opløsning*. Gyldendalske Boghandels Forlag (F. Hegel & Søn), Kjøbenhavn 1880.
*Ferdinand Ohrt: "Den hellige Veronika" (s. 133-134). *De danske Besværgelser mod Vrid og Blod. Tolkning og forhistorie*. [Doktoravhandling]. København 1922.

## Eksterne lenker
* Saint Veronica i Katolska encyklopedin
* Informativ sida 
* The Catholic Counter-Reformation in the XXth Century
Affligem

**Affligem** er en kommune i provinsen Flamsk Brabant i Belgia. Kommunen består av tre delkommuner: Essene, Hekelgem og Teralfene.

## Referanser


## Eksterne lenker
*
Apollonius av Tyr

:*Ikke til å forveksles med antikke romansen fra 200-tallet e.Kr., se [[Apollonius fra Tyr (romanse)]]*

**Apollonius av Tyr** var en stoisk filosof som levde en gang rundt år 60 f.Kr. Han kom fra byen Tyr, en antikk fønikisk by i dagens Libanon på kysten av Middelhavet.

Apollonius ble nevnt av Diogenes Laertios, en forfatter av filosofbiografier, som forfatter av et verk om filosofen Zenon fra Kition på Kypros. Zenon var stoismens grunnlegger. Den greske historikeren Strabo nevner et verk av Apollonius som han kaller «en tabellisk fortegnelse av Zenons filosofiske skole og deres bøker», og som synes å ha vært et kort sammendrag av filosofene og deres skrifter fra Zenons tid. Om denne Apollonius er den samme som den som skrev et verk om kvinnelige filosofer, eller som forfatteren av et kronologisk verk, gresk Χρονικά, som Stefanos av Bysants siterer fra den fjerde boken, er derimot usikkert.

## Referanser
Dülmen

**Dülmen** er en by i den tyske delstaten Nordrhein-Westfalen. Byen ligger i Kreis Coesfeld i den sydvestlige delen av Münsterland mellom naturparken Hohe Mark og Baumberge.

Dülmen har ca. 50&nbsp;000 innbyggere og utmerker seg med sine mange sykkelveier.

## Bilder

File:Dülmen, Stadtansicht -- 2012 -- 8849.jpg|Utsikt over Dülmen, med St. Viktorkirken
File:Dülmen, Lüdinghauser Tor -- 2013 -- 0125.jpg|Byporten Lüdinghauser Tor
File:Dülmen, Nonnenturm -- 2012 -- 4152.jpg|Nonnetårnet
File:Dülmen Rathaus.jpg|Rådhuset


## Se også
* Dülmenponni

## Referanser


## Eksterne lenker
*
Asse

**Asse** er en kommune i den belgiske provinsen Flamsk Brabant. Kommunen består av seks delkommuner: Asse, Bekkerzeel, Kobbegem, Mollem, Relegem og Zellik.

## Referanser


## Eksterne lenker
* Asse
Bever (Belgia)

**Bever** (fransk: *Biévène*) er en kommune i den belgiske provinsen Flamsk Brabant. Kommunen består av én delkommune: Bever. Bever er en så kalt fasilitetskommune for fransk, som betyr at kommunen er pålagt å tilby sine minoritetsspråklige innbyggere kommunale tjenester på fransk om ønskelig.

## Referanser


## Eksterne lenker
* Bever
Otto Nagel

**Otto Nagel** (født 27. september 1894 i Berlin-Wedding, død 12. juli 1967 i Biesdorf) var en tysk maler.

## Liv og virke
### Bakgrunn
Han var sønn av en snekker med sosialdemokratiske sympatier. Etter folkeskolen gikk han i glassmalerlære i et glassmaler- og -mosaikkverksted. Han arbeidet også en periode som transportarbeider. 

Han ble tidlig politisk engasjert og meldte seg inn i det uavhengige sosialdemokratiske partiet i 1912.

Han ble innkalt til å tjenestegjøre i første verdenskrig, og endte i en straffeleir for militærnektere nær Köln.

### Kunstner
Under påvirkning av August Macke malte han sine første olje- og pastellbilder. Han meldte seg inn i det tyske kommunistpartiet i 1920, og tok initiativ til «kunstnerhjelpen» i *Den Internasjonale Arbeiderhjelpen* sammen med Erwin Piscator i 1922. Dette resulterte blant annet i en solidaritetsmappe med bidrag av Otto Dix, George Grosz, Käthe Kollwitz, Karl Völker og Nagel selv. Han sto også som redaktør og utgiver av det satiriske tidsskriftet *«Eulenspiegel»* fra 1928 til 1932.

### Under nasjonalsosialismen
Han ble valgt til leder i det tyske riksforbundet for kunstnere i 1933. Valget ble annullert av de nazistiske myndighetene dagen etter. Han ble raskt utsatt for husransakelse, og ble også sittende i KZ Sachsenhausen 1936/37. Han fikk maleforbud i atelieret, og flere av hans bilder ble destruert som entartete kunst. I denne perioden laget han en serie pastellbilder fra det gamle Berlin, som ble gitt ut etter annen verdenskrig.

### Etterkrigstiden
Etter krigen ble han boende i Øst-Berlin, og deltok i grunnleggelsen av DDRs Kulturforbund. Han ble medlem i SPD, og etter dens sammenslåingen med KPD var han medlem i SED. Han ble inntatt som medlem av *Brandenburg Rådsforsamling*. Han satt som president for Berlin Kunstakademi (DDR) mellom 1956 og 1962.

Han er gravlagt på Zentralfriedhof Friedrichsfelde. Gravstedet er fredet som minnesmerke. 

## Steder
* Otto-Nagel-Haus, Märkisches Ufer 16 – 18, 10179 Berlin
* Otto-Nagel-Gymnasium, Berlin-Biesdorf

## Verk (utvalg)

Otto Nagel laget i tillegg til portretter og studier flere bilder (tegninger og malerier) med motiver fra det gamle Berlins arbeidermiljø.

* *Selbstbildnis mit Hut* («Selvportrett med hatt»)
* 1929 *Heinrich Zille*
* 1931 *Bewaffnete Arbeiter* («Bevæpnet arbeider»)
* 1935 *Der 70. Geburtstag des Waldarbeiters Scharf* («Skogsarbeider Scharfs 70-årsdag»)
* 1939-1945 eine Pastellserie, die *Altberliner Bilder* (Pastellserien «Bilder fra det gamle Berlin»)
* 1949 *Selbstbildnis im Profil* («Selvportrett i profil»)
* *Mädchenbildnis* («Pikeportrett»)
* *Mutter und Kind* («Mor og barn»)
* *Flötist* («Fløytist»)

## Referanser


## Litteratur
* Erhard Frommhold: *Otto Nagel. Zeit, Leben, Werk*, Berlin, 1974
* Wolfgang Hütt: *Welt der Kunst – Otto Nagel* , Henschelverlag. Kunst und Gesellschaft, Berlin, 1984
* Heinz Lüdecke: *Künstler der Gegenwart 1 – Otto Nagel*, VEB Verlag der Kunst, Dresden, 1959
* Gerhard Pommeranz-Liedtke: *Otto Nagel und Berlin*, VEB Verlag der Kunst, Dresden, 1964

## Eksterne lenker
* Otto-Nagel-Galerie in Berlin 
* Otto Nagel – Die weiße Taube oder Das nasse Dreieck
*
Stavøy

**Stavøy** eller **Stavøya** er ei øy i Flora kommune. 

Øya ligger like sør for Florø lufthavn, på sørsiden av Solheimsfjorden. Øyene Askrova og Svanøy ligger vest for Brufjorden på vestsiden av Stavøy.  

Stavøy ble i 1990 knyttet til fastlandet med Stongasundet bru, som er 173 meter lang, over til Bru i Sogn og Fjordane og Fv547.  

Innbyggertall ca.200.

## Referanser


## Eksterne lenker

* Kart over Flora kommune som viser Stavøy
Naturminne

**Naturminner** er en av de eldste formene for naturvern i Norge. Ifølge Miljøverndepartementet gjenspeiler naturminner «forrige århundreskiftes syn på naturen», gjennom sin vekt på «forekomster» av ulike slag. Fredning som naturminne var hjemlet i § 11 i Lov om naturvern av 1970: «Geologiske, botaniske og zoologiske forekomster som har vitenskapelig eller historisk interesse eller som er særpregede, kan fredes som naturminne».

Per 2006 var det omtrent 280 biologiske og geologiske enkeltobjekter fredet som naturminne i Norge, for det meste store/gamle trær.

Et biologisk naturminne kan være et enkeltstående eller flere trær, som Ask gods naturminne i Ringerike og Fredriksvern verft naturminne. Et eksempel på et geologisk naturminne er Bjerkøya naturminne i Asker. 
## Se også
* :Kategori:Naturminner i Norge
## Referanser
Denison (Texas)

**Denison** er en by i Grayson County, Texas i USA. Den ligger ved elven Red River cirka 115&nbsp;km. fra Dallas. Dwight D. Eisenhower er født i Denison. Byen har stor eksport av jordbruksprodukter. Ved folketellingen i 2010 hadde byen 22 682 innbyggere.

## Referanser


## Eksterne lenker
*
Derbent

**Derbent** (russisk: Дербе́нт, azerisk: *Dərbənd*, lezgisk: Дербент, avarisk: *Дербенд*, persisk: دربند, *Darband*) er en by i Republikken Dagestan i Russland. Den ligger ved bredden av Det kaspiske hav, rundt 120&nbsp;km sørøst for Makhatsjkala. Innbyggertall: 101&nbsp;031 (folketelling 2002), 78&nbsp;371 (folketelling 1989).

Derbent er Russlands sørligste by, og den nest største byen i Dagestan. Den største etniske gruppen er azerier, fulgt av lezginer og tabasaranere.  Bynavnet er avledet av det persiske *Darband* («lukket port»). 

I år 728 invaderte araberne byen, og de gjorde byen til et sentrum for kunst og handel. Mongolene inntok byen i 1220. Byen har etter det tilhørt både persere og tyrkere. I 1806 ble byen en del av Russland.

De gamle festningsverkene ved byen ble i 2003 utpekt til et av UNESCOs verdensarvsted.

Derbenttepper er en type dagestantepper som knyttes i Derbent.

## Litteratur
* Vladimir Minorsky: *A History of Sharvan and Darband in the 10th-11th Centuries*. Cambridge 1958.
* Wladimir I. Markowin und Rauf M. Muntschajew: *Kunst und Kultur im Nordkaukasus*, Leipzig 1988, ISBN 3-363-00361-7
Nordiske rekorder i svømming

Nordiske rekorder i svømming.

## Langbane
### Menn
Gjeldende nordiske rekorder er som følger:

### Kvinner

## Kortbane
### Menn

### Kvinner

Rekorder med et pluss (+) ved siden av er også gjeldende verdens rekorder.

## Se også
*Verdensrekorder i svømming
*Olympiske rekorder i svømming
*Europeiske rekorder i svømming
*Norske rekorder i svømming

## Referanser


## Eksterne lenker
* LEN European Swimming Records
* Det svenske svømmeforbundet
* Norges svømmeforbund
Dieppe

**Dieppe** er en kommune i departementet Seine-Maritime i regionen Normandie nord i Frankrike. Dieppe er en havneby ved Den engelske kanal, berømt for sine kamskjell, og med fast fergeforbindelse til Newhaven i England. Dieppe har også en populær strand med rullestein, slott fra det 15. århundre og flere gamle kirker.

Innbyggerne kalles *dieppois* (m) og *dieppoise* (f).

Dieppe ble del av Frankrike i 1195. Byen ble senere en av Frankrikes viktigste havner, men ble i 1694 ødelagt av en krigsflåte som var engelsk-nederlandsk. Britisk-kanadiske styrker utførte et stort raid i Dieppe den 19. august 1942. Invasjonen førte til store tap for de allierte styrkene, men det ga viktig erfaring for planleggingen av D-dagen.

## Befolkningsutvikling
***Antall innbyggere i kommunen Dieppe***

## Referanser


## Eksterne lenker
* 
* Kommunedata INSEE
Bodianus

* *[[Bodianus anthioides]]*
* *[[Bodianus axillaris]]*
* *[[Bodianus bilunulatus]]*
* *[[Bodianus bimaculatus]]*
* *[[Bodianus cylindriatus]]*
* *[[Bodianus diana]]*
* *[[Bodianus diplotaenia]]*
* *[[Bodianus eclancheri]]*
* *[[Bodianus flavifrons]]*
* *[[Bodianus flavipinnis]]*
* *[[Bodianus frenchii]]*
* *[[Bodianus insularis]]*
* *[[Bodianus izuensis]]*
* *[[Bodianus jaguar]]*
* *[[Bodianus leucosticticus]]*
* *[[Bodianus loxozonus]]*
* *[[Bodianus macrognathos]]*
* *[[Bodianus macrourus]]*
* *[[Bodianus masudai]]*
* *[[Bodianus mesothorax]]*
* *[[Bodianus neilli]]*
* *[[Bodianus opercularis]]*
* *[[Bodianus oxycephalus]]*
* *[[Bodianus perditio]]*
* *[[Bodianus prognathus]]*
* *[[Bodianus pulchellus]]*
* *[[Bodianus rufus]]*
* *[[Bodianus sanguineus]]*
* *[[Bodianus scrofa]]*
* *[[Bodianus speciosus]]*
* *[[Bodianus tanyokidus]]*
* *[[Bodianus thoracotaeniatus]]*
* *[[Bodianus trilineatus]]*
* *[[Bodianus unimaculatus]]*
* *[[Bodianus vulpinus]]*

***Bodianus*** er en gruppe leppefisker.

## Eksterne lenker
*
Fakkelstafetten til OL

**Fakkelstafetten til OL** betegner forflytningen av en fakkel med den olympiske ild fra Olympia i Hellas til arrangørbyen. Fakkelen ankommer alltid OL-stadion under åpningsseremonien.

## [[Olympiske sommerleker|Sommerlekene]]

## [[Olympiske vinterleker]]

## Se også
*Den olympiske ild
*Liste over personer som har tent den olympiske ild

## Litteratur
*Arne Martin Klausen, Odd Are Berkaak, Ingrid Rudie, Eduardo Archetti, Ellen K. Aslaksen og Roel Puijk: *Fakkelstafetten ­ en olympisk ouverture*. Gyldendal 1995. ISBN 82-417-0522-0
Unionsexpressen

**Unionsexpressen** var et privat togselskap som var eid av Nordic Haulage, igjen deleid  av Ofotbanen AS. Unionsexpressen hadde to daglige avganger mellom Oslo og Stockholm og konkurrerte med SJs tilbud fra 15. juni 2008, prøvedrift startet den 11. april 2008.

Fra 7. oktober 2008 og inntil videre ble all trafikk innstilt etter at Statens jernbanetilsyn inndro lisensen til Ofotbanen, som fremførte toget på norsk side av grensen. Grunnen var at Statens jernbanetilsyn ikke fant dokumentasjon på at Ofotbanen AS hadde økonomiske forutsetninger for forsvarlig drift. Trafikken kom ikke igang igjen før Subis AB, tidligere Unionsexpressen Scandinavian Railway AB, ble slått konkurs i Stockholm 6. april 2009 etterfulgt av Nordic Haulage 27. april 2009.

## Linjekart

|}

## Eksterne lenker
*
Espe

**Espe** er ei bygd på østsiden av Sørfjorden i Ullensvang kommune i Vestland.

Her var et senter for kretsen med post, butikk, skole og grendehus. Hardingslepa hadde sitt utgangspunkt fra Espe helt til Haukelivegen ble åpnet og hestehandelen ble avsluttet. 

Espe grunnkrets omfatter området fra og med Kvalnes i nord til og med Fresvik i sør. Innbyggertallet i grunnkretsen siden 2000:

## Skriveform
Skriveformen for Espe har endret seg mye. I 1340 er skrivemåten Æspin, i 1536 var skriveforma Espen, og Espen var vanleg skriveform til matrikkelen i 1880 slo fast skriveformen Espe. Navnet kommer fra trenavnet Osp og «vin», som betyr grasmark, eng.

## Referanser
Max Dessoir

**Max Dessoir** (født 8. februar 1867, død 19. juli 1947). Han jobbet som professor i Berlin. Han var tysk filosof, og var mest kjent for det arbeidet han gjorde innenfor fysiologi og psykologi.

## Referanser
Florești

**Florești** er en rumensk kommune som ligger i Cluj fylke. I 2002 hadde byen 7 504 innbyggere. 
## Eksterne lenker
*
Drogenbos

**Drogenbos** er en kommune i den belgiske provinsen Flamsk Brabant. Kommunen er en såkalt fasilitetskommune for fransk, som betyr at kommunen er pålagt å tilby sine minoritetsspråklige innbyggere kommunale tjenester på fransk om ønskelig.

## Referanser


## Eksterne lenker
* Drogenbos
Galmaarden

**Galmaarden** (fransk: Gammerages) er en kommune i den belgiske provinsen Flamsk Brabant. Kommunen består av tre delkommuner: Galmaarden, Tollembeek og Vollezele.

## Referanser


## Eksterne lenker
* Galmaarden
Gooik

**Gooik** er en kommune i den belgiske provinsen Flamsk Brabant. Kommunen består av fire delkommuner: Gooik, Kester, Leerbeek og Oetingen.

## Referanser


## Eksterne lenker
* Gooik
Spinat

**Spinat** (*Spinacia oleracea*) er en plante i amarantfamilien som dyrkes for sine spiselige bladers skyld. Dyrking av spinat begynte i Persia. Bladene er 3–30 centimeter lange og 1–15 centimeter brede, med større blad lengre ned på stammen og mindre oppover, der blomstene er. Blomstene, som er lyst gulgrønne og tre–fire millimeter i diameter, modner til et tørt fruktkluster med mange frø.

Spinat anses ofte å være rikt på jern, men jernet er ikke av hem-typen samtidig som spinat inneholder oksalsyrer som gjør det vanskeligere for kroppen å oppta jernet. For å få i seg så mye jern som mulig fra spinaten bør man samtidig spise noe som er ekstra rikt på vitamin C, ettersom c-vitaminer hjelper kroppen å oppta jern. Spinat inneholder mye vitamin A, vitamin B6, vitamin C, vitamin E og flere viktige antioksidanter, for eksempel karotenet lutein.

Spinat må skjæres opp med kniv av rustfritt stål. Kniv av vanlig jern vil reagere med polyfenolene (garvesyre) i spinaten, og knivblad og spinat bli gjensidig misfarget (svart). Denne svarte forbindelsen er uoppløselig, og lar seg ikke absorbere av kroppen. Mange grønnsaker inneholder polyfenoler, og det forklarer hvorfor vegetarianere lett får jernmangel. Tilskudd av jern til et slikt kosthold gir to problemer: Jernet tas ikke opp, og maten blir misfarget. 

For hobbydyrkeren er mangold et mer lettdyrket alternativ til spinat.

## Næringsinnhold per 100 g frisk spinat
* Energiinnhold: 20 kcal / 85 kJ
* Vann: 92,7 prosent
* Protein: 2,5 gram
* Karbohydrater: 1,6 gram
* Kostfiber: 1,2 gram
* Fett: 0,4 gram
* Oksalsyre: 800 milligram
* Karoten: 0,7 milligram
* Vitamin B1: 0,1 milligram
* Vitamin B2: 0,2 milligram
* Vitamin B3: 0,6 milligram
* Vitamin B6: 0,2 milligram
* Vitamin C: 40-150 milligram
* Vitamin E: 2,5 milligram
* Jern: 3-4 milligram
* Kalium: 450 milligram
* Kalsium: 130 milligram
* Kobber: 0,1 milligram
* Magnesium: 23 milligram
* Natrium: 65 milligram
* Fosfor: 45 milligram
* Sink: 0,22 milligram

## Referanser


## Eksterne lenker
* 
* Spinach – plantens næringsinnhold og historie
Li Zhi (1527–1602)

** Li Zhi ** (kinesisk: 李贽, pinyin: * Lǐ Zhì *, født 1527 i Jinjiang i Fujian i Kina, død 1602) var en ledende kinesisk filosof under Ming-dynastiet. Blant sine forfedre hadde han syv generasjoner tilbake en persisk kvinne. 

Blant dem han øvet innflytelse på, var den mer kjente filosofen  Wang Yangming (1472–1529). 

Hans filosofi var neokonfuciansk. Han forsøkte å spre sine tanker på svært ukonvensjonelt vis. Han gikk inn for et system med moralsk relativisme. 

Til slutt ble han fengslet for å ha forsøkt å spre «farlige tanker». Han begikk selvmord i fengselet.

## Referanser
Grimbergen

**Grimbergen** er en kommune i den belgiske provinsen Flamsk Brabant. Grimbergen er mest kjent for sitt kloster og ølet med samme navn (Grimbergen).

## Referanser


## Eksterne lenker
* Kommunens nettside
Henri Coandă internasjonale lufthavn

**Henri Coandă internasjonale lufthavn** (rumensk: *Aeroportul Internațional Henri Coandă*)  er Romanias travleste flyplass og en av to flyplasser som betjener hovedstaden București. (Den andre er Băneasa Aurel Vlaicu). IATA-koden for alle flyplassene i București er BUH.

Flyplassen ligger nord for selve București, i byen Otopeni, Ilfov. Derfor er flyplassen også kjent som **Otopeni lufthavn** (*Aeroportul Internațional București Otopeni*). I mai 2004 tok flyplassen navn til ære for den rumenske luftfartspioneeren professor Henri Coandă, kjent for å ha bygget verdens første jetfly.

## Statistikk
Henri Coandă internasjonale lufthavn betjente 4 978 587 passasjerer i 2007 (+45% økning fra 2006) og flyplassen forventes å runde 6 millioner passasjerer i 2008.

En del av økningen skyldes midlerdidig flytting av lavprisselskapene fra Băneasa lufthavn sommeren 2007. 

## Selskaper og reisemål

### Rutefly
#### Utenriks

#### Innenriks

*Transport mellom terminalene skjer med en gratis shuttlebuss*.

### Charter

### Frakt
* DHL Aviation
* TAROM Cargo
* TNT Airways

## Bakketransport

Flyplassen ligger 18 km nord for București sentrum; og betjenes av veien DN1. Motorveien A3, som er under bygging vil gå til flyplassen. București sentrum kan også nås med RATB expressbuss '''783''', som også går til går til den andre flyplassen i byen. Det finnes også planer om å forlenge t-banen (linje M6) til flyplassen.

## Referanser


## Eksterne lenker
* 
*
Otto von Below

**Otto von Below** (født 18. januar 1857 i Danzig, død 9. eller 15. mars 1944) var en prøyssisk general.

Under første verdenskrig deltok han i slaget ved Gumbinnen, slaget ved Tannenberg og ved det andre slaget ved de masuriske sjøer i februar 1915. Han deltok senere i kampene i Makedonia i 1916 og ved den italienske fronten hvor han slo italienerne i slaget ved Caporetto. I 1918 ledet han 17. arme på vestfronten.

Han gikk av med pensjon i 1919. Han ble blant annet tildelt Pour le Mérite.

Below var fetter til Fritz von Below, en annen tysk offiser under første verdenskrig.

## Referanser


## Eksterne lenker
* Otto von Below på firstworldwar.com
Live from SoHo

***Live from SoHo*** er det andre konsertalbumet fra Linkin Park, utgitt i 2008. Alle sangene fra albumet kom fra *[[Minutes to Midnight]]* unntatt «My December».

## Sporliste
# «Wake» (Live) – 1:39
# «Given Up» (Live) – 3:28
# «Shadow of the Day» (Live) – 4:16
# «My December» (Live) – 3:51
# «In Pieces» (Live) – 3:59
# «Bleed It Out» (Live)- 3:26

## Personell
* Chester Bennington – Vokalist– Rytmegitarist («Shadow of the Day»)
* Mike Shinoda – Rapping – Rytmegitarist – Tastierista
* Brad Delson – Gitarist
* Joe Hahn – Turntablism
* Rob Bourdon – Trommeslager
* Dave «Phoenix» Farrell – Bassist

## Kilder

## Eksterne lenker
*
De karniske Alper

**De karniske Alper** er en del av Alpene og ligger som en fjellkjede på grensen mellom Øst-Tirol, Kärnten og Friuli. Fjellkjeden strekker seg rundt 100&nbsp;km fra øst til vest mellom elvene Drau, Gail og Tagliamento. Fjellkjeden danner deler av grensen mellom Østerrike og Italia.

Fjellkjeden er oppkalt etter den romerske provinsen Carnia, som antakelig hadde en keltisk opprinnelse.

Fjellene har gitt navn til det stadiet i den geologiske tidsperioden som er kalt carn.

De viktigste fjelltoppene er: 

De viktigste fjellpassene er: 

## Eksterne lenker
* 
* De karniske alpene på Hribi.net (engelsk/slovensk tekst m/bilde)
* SummitPost
Aurel Vlaicu internasjonale lufthavn

**Aurel Vlaicu internasjonale lufthavn**  (også kjent som **Băneasa lufthavn** og **Bucharest City lufthavn**) ligger i Băneasa-distriktet, București, Romania. Flyplassen var byens eneste inntil 1968, da Otopeni lufthavn sto ferdig.

## Selskaper og reisemål
### Rutefly
*Blue Air (Arad, Barcelona, Berlin-Schönefeld, Bologna, Brussel, Cuneo, Istanbul-Atatürk, Køln/Bonn, Larnaca, Lisboa, London-Stansted, Lyon, Madrid, Málaga, Milano-Bergamo, Paris-Beauvais, Roma-Fiumicino, Stuttgart, Treviso, Torino, Valencia, Verona)
*Germanwings (Berlin-Schönefeld, Køln/Bonn, Stuttgart)
*MyAir (Bari, Bologna, Brussel, Catania, Milano-Bergamo, Napoli, Paris-Charles de Gaulle, Roma-Fiumicino, Venezia)
*Wizz Air (Barcelona, Brussel-Charleroi, Cluj-Napoca, Dortmund, London-Luton, Milano-Bergamo, Roma-Ciampino, Treviso, Valencia)

### Charter
*Eurojet Romania
*Jet Tran Air
*Nouvelair (Monastir) *sommerrute*

## Referanser


## Eksterne lenker
* 
* Romanian Airport Services
*
Immanent

**Immanent** er et adjektiv som brukes i filosofıen og betyr «iboende». Ordet betegner altså «det som er i vesenet selv», som har sitt opphav upåvirket av ytre påvirkninger. Teologisk gjenspeiles dette i panteisme. Det motsatte er *[[transcendent (filosofi)|transcendent]]*.

## Kilder
*
Tingwall lufthavn

**Tingwall lufthavn** , også kjent som **Lerwick/Tingwall lufthavn**, ligger i Tingwall valley, 7.4 km nordvest for Lerwick på Shetland i Skottland.

## Selskaper
*Directflight Ltd (Fair Isle, Foula, Out Skerries, Papa Stour)

## Referanser

*United Kingdom AIP

## Eksterne lenker
* Shetland Islands Council – Local Air services 
* Tingwall Airport, Lerwick from Airports-Worldwide.com
* Tingwall Airport, Lerwick from EBANhandbook.com
* Photos of Tingwall Airport